**Pályázati felhívás**

**BTK Társadalom és Médiatudományi Intézet Szociológia intézeti tanszék**

**demonstrátori megbízatás ellátására a 2018/2019. tanév tavaszi szemeszterére**

A Pécsi Tudományegyetem Bölcsészettudományi Kar Társadalom és Médiatudományi Intézet Szociológia intézeti tanszéke ezúton pályázatot ír ki demonstrátori feladatok ellátására a PTE BTK Demonstrátori Szabályzata alapján a 2019. februártól 2019. májusig terjedő időszakra.

Szemeszterenként egy demonstrátor választható minden intézeti tanszéken. A pályázat az intézeti tanszék döntése alapján egy demonstrátorra és egy szemeszterre szól.

A demonstrátor a PTE BTK intézeti tanszékeinek oktatói és tudományos tevékenységében közreműködő egyetemi hallgatója, akit az intézeti tanszék javaslatára a Kar dékánja és a Kari Tanács az eredményes diákköri munkát végző, illetve arra vállalkozó, és jó tanulmányi eredményt felmutató hallgatók közül pályázat alapján választ ki, és ezzel jogosulttá válik a közéleti ösztöndíj-pályázaton való részvételre.

Demonstrátori megbízás adható azon hallgatónak, aki nappali tagozatos, adott félévre bejelentkezett hallgató, és a számára előírt fizetési kötelezettségeknek eleget tett és kurzust vett fel, illetve akinek magatartása, közösségi munkája példás és a választott szakterületen kiemelkedő eredményt ért el, továbbá aki a pályázatban megadott tárgykörben kari vagy országos diákköri pályamunkát készített, illetve készít el és ad elő demonstrátori megbízatásának végéig.

A demonstrátorok feladata, hogy oktatói támogatással

* elmélyülten tanulmányozzák kiválasztott tudományos témájukat és intenzívebb elméleti és gyakorlati képzést kapjanak e területen;
* e megbízás révén már egyetemi tanulmányaik alatt felelősséggel bekapcsolódjanak az oktató- és kutatómunkába, és abban kellő felkészültséget, jártasságot szerezzenek;
* kiválóságukkal példát mutassanak hallgatótársaiknak, és segítség őket tanulmányaik során;
* tevékenységük során rendszeresen és eredményesen részt vegyenek a kari és országos tudományos diákköri munkában.

A demonstrátori tevékenység beosztását és a feladatkört az érintett intézeti tanszék vezetője határozza meg.

* Kapcsolattartás a hallgatókkal, problémáik közvetítése a tanszékvezető felé, részvétel a programok szervezésében;
* A tanszék oktatói munkájának segítése; demonstráció biztosítása egyes előadásokon, kutatási anyagok előkészítése, sokszorosítás;
* Részvétel kutatásokban, konferenciák, workshop-ok szervezésében és lebonyolításában

A demonstrátor - feladatainak ellátása érdekében - heti 10 órát köteles tölteni a felelős szervezeti egységénél. A demonstrátort a feladata elvégzéséért a HÖK részére benyújtott pályázatot követően intézményi közéleti ösztöndíj illetheti meg, mely nem haladhatja meg a hallgatói normatíva 10%-át (11.900 Forint / hó).

A mindenkori Dékán és a Hallgatói Önkormányzat elnöke kérésére a demonstrátorok tevékenységükről kötelesek a félév közben egy alkalommal szóban a HÖK által szervezett fórumon, és a félév végét követő 2 héten belül írásban beszámolni.

……………………………………

Füzér Katalin

tanszékvezető

Pécs, 2018.december 3. ph.

Beadási határidő: december 21.